
Hogyan közelítsük meg Oroszországot? Elemzés kulturális metaforákkal és kulturális dimenziókkal

Napjaink kutatási témái között egyre gyakrabban szerepelnek a kulturális értékeket szem előtt tartó interkulturális menedzsment gyakorlatának finomítását célzó munkák, illetve az emberi erőforrás menedzsment kulturális technikáinak tárháza is dinamikusan bővülni látszik az elmúlt évtizedek tükrében.
Jelen dolgozat keretében először a kvantitatív kutatási módszerek segítségével fogom elhelyezni az orosz kultúrát, majd a dolgozat fő témájaként egy kvalitatív kutatási módszerrel, a kulturális metaforával szemléltetem az orosz nemzet sokrétűségét.
Összességében a végső eredményekből következtetéseket tudunk levonni az Oroszországban jellemző emberi kapcsolatokról, az orosz emberek számára kiemelkedő fontosságú értékekről, amelyek induktív módon rávetíthetőek a helyi üzleti, gazdasági, interkulturális menedzsmentre és tanácsokkal szolgálhatnak arra, hogy a gyakorlatban mely módszerek lehetnek a még célravezetőbben alkalmazhatóak az orosz kultúrában.



